2022. gada 21. decembrī Saistošie noteikumi Nr. SN17/2022

Olainē

Apstiprināti ar Olaines novada domes

2022. gada 21. decembra sēdes lēmumu

(17. prot., 12.4. p.)

**Grozījumi Olaines novada domes 2019. gada 27. novembra saistošajos noteikumos Nr.SN13/2019** **“Par materiālās palīdzības pabalstiem Olaines novadā”**

Izdoti saskaņā ar likuma **“**Par pašvaldībām” 43. panta trešo daļu

Izdarīt Olaines novada domes 2019. gada 27. novembra saistošajos noteikumos Nr. SN13/2019 “Par materiālās palīdzības pabalstiem Olaines novadā” šādus grozījumus:

1. svītrot 13. punktu;
2. svītrot 20. punktā vārdu “līdz”;
3. svītrot 21. punktu;
4. izteikt 29. punktu šādā redakcijā:

“29. Ģimenei piešķir transporta pabalstu 100 *euro* kalendārajā gadā.”;

1. aizstāt 41. punktā ciparu “25” ar ciparu “50”;
2. aizstāt 47. punktā ciparu “600” ar vārdu un ciparu “līdz 800”;
3. papildināt 47. punktu aiz vārdiem “neatpazītu personu” ar vārdiem šādā redakcijā:

“, pamatojoties uz apbedīšanas pakalpojuma sniedzēja izsniegtu rēķinu.”;

1. aizstāt 48. punktā ciparu “600” ar ciparu “800”;
2. papildināt 48. punkta pirmo teikumu ar vārdiem šādā redakcijā:

“, pamatojoties uz apbedīšanas pakalpojuma sniedzēja izsniegtu rēķinu.”;

1. papildināt 49. punktu ar otro teikumu šādā redakcijā:

“Pabalstu piešķir arī par mirušu personu, kurai iesnieguma reģistrēšanas dienā nav bijusi deklarēta dzīvesvieta, bet pēdējā deklarētā dzīvesvieta ir bijusi Olaines novadā.”.

Domes priekšsēdētājs A. Bergs

**Olaines novada domes 2022. gada 21. decembra saistošo noteikumu Nr. SN17/2022 “Grozījumi Olaines novada domes 2019. gada 27. novembra saistošajos noteikumos Nr. SN13/2019 “Par materiālās palīdzības pabalstiem Olaines novadā”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | 1.1. Olaines novada domes 2019. gada 27. novembra saistošie noteikumi Nr. SN13/2019 “Par materiālās palīdzības pabalstiem Olaines novadā” (turpmāk – Noteikumi Nr. SN13/2019) nosaka kārtību, kādā tiek sniegta materiālā palīdzība Olaines novadā.  1.2. Tā kā transporta pabalsta izmantošanai netiek izmantotas Olaines iedzīvotāju kartes (OIK), jāsvītro Noteikumu Nr. SN13/2019 21. punktsun jāprecizē 20. un 29. punkts.    1.3. Ievērojot to, ka būtiski pieaugušas enerģijas un pārtikas cenas, kā arī palielinājušās pakalpojumu izmaksas, nepieciešams palielināt ikmēneša pabalstu aizgādņiem, nosakot 50 *euro* mēnesī (bija 25 *euro* mēnesī), kā arī palielināt apbedīšanas pabalstu, nosakot 800 *euro* (bija 600 *euro*).  1.3.1. Veikta apbedīšanas pakalpojumu sniedzēju cenu aptauja un konstatēts, ka vidējā apbedīšanas pakalpojuma cena ir 1000 *euro*, savukārt kremēšanas pakalpojuma cena ir 650 *euro*.  2022. gadā bija 35 apbedīšanas gadījumi. Plānotais finanšu palielinājums 2023. gada budžetā – 35 x (800-600) = 7000 *euro*.  1.3.2. 2022. gadā 16 aizgādņi saņēma aizgādņa pabalstu. Plānotais finanšu palielinājums 2023. gada budžetā – 16 x (50-25) x 12 = 4800 *euro*.  1.4. Ņemot vērā iepriekšminēto, ir sagatavots saistošo noteikumu projekts “Grozījumi Olaines novada domes saistošajos noteikumos Nr. SN13/2019 “Par materiālās palīdzības pabalstiem Olaines novadā”” (turpmāk – Saistošo noteikumu projekts). |
| 2. Īss projekta satura izklāsts | 2.1. Saistošo noteikumu grozījumi izdoti saskaņā ar likuma “Par pašvaldībām” 43. panta trešo daļu.  2.2. Saistošajos noteikumos veikti redakcionāli grozījumi un precizēts aizgādņa un apbedīšanas pabalsta apmērs. |
| 3. Informācija par plānoto projekta ietekmi uz pašvaldības budžetu | Saistošo noteikumu īstenošanai 2023. gadā ir nepieciešami papildu finanšu līdzekļi 11 800 *euro*. Lai nodrošinātu Saistošo noteikumu projekta izpildi, nav nepieciešams veidot jaunas institūcijas vai radīt jaunas darbavietas. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu projekts tiešā veidā neietekmē uzņēmējdarbības vidi pašvaldības teritorijā. |
| 5. Informācija par administratīvajām procedūrām | Saistošo noteikumu projekts attiecas uz sociālo jomu. Pakalpojumu sniedz p/a “Olaines sociālais dienests”. P/a “Olaines sociālais dienests” pieņemto lēmumu var apstrīdēt Olaines novada domē. Olaines novada domes lēmumu var pārsūdzēt Administratīvā procesa likuma noteiktajā kārtībā. |
| 6. Informācija par konsultācijām ar privātpersonām | Sabiedrība Saistošo noteikumu projekta izstrādāšanā netika iesaistīta, jo Saistošo noteikumu projekts neierobežo sabiedrības tiesības, bet uzlabo klientu dzīves kvalitāti. |

Domes priekšsēdētājs A. Bergs